शिक्षा विभाग के खिलाफ प्रदर्शन
लुधियाना-!-सरकारी स्कूल के ब\\\'चों की किताबों में घोटाला करने और पांचवीं क्लास की किताब में अश्लील सामग्री प्रकाशित करने को लेकर लोगों में भारी रोष है। रविवार को ताजपुर रोड स्थित जगदीशपुरा में राष्ट्रवादी दलित सेना और जगदीशपुरा इलाका वासियों ने मिलकर दूसरी बार इस मामले में प्रदर्शन किया। राष्ट्रवादी दलित सेना के पंजाब प्रधान डॉ. रोशन लाल राय ने शिक्षा विभाग द्वारा ब\\\'चों की किताबों में हो रहे घोटाले पर पंजाब सरकार की चुप्पी की जमकर आलोचना की। जगदीश पूरा मोहल्ला कमेटी के प्रधान पुरुषोत्तम लाल ने कहा कि सरकारी स्कूलों के ब\\\'चों को अश्लील कविताएं सिखाई जा रही हैं। उन्होंने सरकार से मांग की कि इन किताबों को पास करने में संलिप्त सभी अधिकारियों को और शिक्षा मंत्री को तुरंत सस्पेंड किया जाए। इस अवसर पर डॉ. मनोज बिरदी, जसवंत सिंह, तरुण कुमार, त्रिलोचन सिंह, रोशन, मदन लाल और अवतार सिंह आदि मौजूद थे।
hin_Deva hin_Deva